અમેરિકાના રાષ્ટ્રપતિ ડોનલ્ડ ટ્રમ્પે કહ્યું હતું કે જ્યાં રાસાયણિક હથિયારો રાખવામાં આવ્યા હતા, ત્યાં હુમલા કરવામાં આવ્યા હતા. 

રાષ્ટ્રપતિ બશર અલ-અસદની સરકારના કહેવા પ્રમાણે, સીરિયા પર થયેલો હુમલો એ આંતરરાષ્ટ્રીય કાયદાઓના ભંગ સમાન છે. 

રશિયાએ સંયુક્ત રાષ્ટ્ર સંઘની સુરક્ષા સમિતિની બેઠકમાં નિંદા પ્રસ્તાવ પસાર કરવા માગ કરી હતી. 

રશિયાનું કહેવું છે કે આ હુમલાના 'પડઘા પડશે.'

આ પહેલા શું થયું તેનો ઘટનાક્રમ ભારતીય સમય પ્રમાણે નીચે વાંચો. 

18:40 IST ચીને કરી હુમલાઓની ટીકા 

ચીને સીરિયા પર હુમલાની ટીકા કરી છે. ચીનના કહેવા પ્રમાણે, આ હુમલા સુરક્ષા સમિતિને બાજુએ મૂકીને કરવામાં આવી રહી છે. 

ચીનના મતે, 'આ હુમલા આંતરરાષ્ટ્રીય કાયદાઓના ભંગ સમાન છે.' 

18:20 IST કુવૈતે ચિંતા વ્યક્ત કરી 

બીબીસી મોનિટરિંગના અહેવાલ પ્રમાણે, સીરિયા પર અમેરિકાના નેતૃત્વમાં થયેલા હુમલા પ્રત્યે ચિંતા પ્રગટ કરી છે. 

કુવૈતના કહેવા પ્રમાણે, તેનાથી સીરિયામાં શાંતિ સ્થાપવાના આંતરરાષ્ટ્રીય સમુદાયના પ્રયાસોને આંચકો લાગશે. 

18:07 IST ટ્રમ્પે હુમલાને સફળ ગણાવ્યા 

અમેરિકાના રાષ્ટ્રપતિ ડોનલ્ડ ટ્રમ્પે ટ્વીટ કરીને સીરિયા પરના હુમલાને 'એકદમ ચોક્કસ' ગણાવ્યા હતા. 

સાથે જ ટ્રમ્પે હુમલાઓમાં સહયોગ આપવા બદલ ફ્રાન્સ તથા બ્રિટનનો આભાર માન્યો હતો. 

18:07 IST સુરક્ષા સમિતિની બેઠક મળશે 

રશિયાની વિનંતી પર શનિવારે આંતરરાષ્ટ્રીય સમય પ્રમાણે, બપોરે ત્રણ વાગ્યે સુરક્ષા સમિતિના કાયમી સભ્યોની બેઠક મળશે. 

17:30 IST ઇંગ્લૅન્ડમાં વિરોધના સૂર 

ઇંગ્લૅન્ડમાં વિરોધપક્ષના નેતા જર્મી કોર્બિને વડાં પ્રધાન થેરેસા મેને પત્ર લખ્યો છે. 

આ પત્રમાં કોર્બિને માગ કરી છે કે સીરિયા પર હુમલો કરવા માટેના આધારને સાર્વજનિક રીતે કરવામાં આવે. 

17:00 IST હુમલામાં કોણ-કોણ સામેલ?

અમેરિકા, ઇંગ્લૅન્ડ, ફ્રાન્સ, જર્મની, તૂર્કી, સાઉદી અરેબિયા, કતર, કેનેડા, જાપાન, ઑસ્ટ્રેલિયા તથા ઇઝરાયલ દ્વારા સીરિયા પરના હુમલાઓનું સમર્થન કરવામાં આવ્યું હતું. 

જ્યારે સીરિયા, રશિયા, ઈરાન તથા ચીન આ હુમલાઓનો વિરોધ કરી રહ્યા છે. 

16.50 IST ઈઝરાયલે ગોલન હવાઈ પટ્ટી બંધ કરી 

ઇરાયલે જોર્ડન નદી પાસેની હવાઈ પટ્ટી બંધ કરી દીધી છે. સીરિયા પર પશ્ચિમના હવાઈ હુમલા બાદ આ જાહેરાત કરવામાં આવી હતી. 

તમામ એરલાઇન્સ કંપનીઓને હવાઈ મથક બંધ થવા અંગે જાણ કરી દેવામાં આવી છે. 

16:00 IST હુમલાઓને કારણે વધુ પ્રતિબદ્ધ થયા - અસદ

સીરિયાના... \n\nમને ઉપરના લેખ માટે સારું શીર્ષક આપો.
સીરિયા હુમલાઓ અંગે બોલ્યા ડોનલ્ડ ટ્રમ્પ, 'મિશન પૂર્ણ થયું'